שיחה:רצח

message: יש בעייתיות קלה בהגדרת "רצח", במקרים הבאים: 
* רצח לצורך הגנה עצמית הינו מותר ברוב מוחלט של המקרים. כמו כן, הגדרת "הגנה עצמית" הינה גמישה והפרשנות סביבה מערפלת את משמעותה במקרים רבים.
* במקרים רבים רצח נקבע בחוק, ואז הוא מכונה "הוצאה להורג"
* כמו כן, במקרים רבים רצח למען הפרט- אסור, אך רצח למען הלאום- מותר ורצוי. בנושא המוסריות- בתרבויות רבות כל רצח של "אויב האומה" (גם שלא למטרות הגנה עצמית) הוא מוסרי ביותר. 
לפיכך, יש לקיים הפרדה בין סוגי הרצח השונים.
מבחינה מוסרית, אם ההגדרה יוחלט כי ההגדרה של "רצח" אכן מכילה גם את המקרים הנ"ל, יש לשנות את הניסוח במשפט השני ל: 
הרצח הבלתי-ממוסד נחשב לפשע המוסרי הגדול ביותר, ועל-פי רבים גם רצח ממוסד נחשב לבלתי-מוסרי.
(או ניסוח משופר המעביר רעיון זה).
בכל מקרה, הגדרת רצח דורשת הרחבה או צמצום (ובמקרה זה- יש לפתוח ערך הריגה ובו יפורטו המקרים הנוספים.
באם כותב המאמר או כותב אחר לא ישנה אותו או יפרט מדוע אינו עושה זאת, אעשה זאת בעצמי.
בברכה,
אלון 20:37, 9 מאי 2004 (UTC)
thread_title: בעיה בהגדרה

message: בוקר טוב אלון
אני הוספתי ל"רצח" את ההגדרות המשפטיות. אפשר לערוך ערך של "עבירות המתה" ושם לסקור את כל היסוד הנפשי הנדרש ל"רצח", "הריגה" ו "גרם מוות ברשלנות". באשר ל"הגנה עצמית" "רצח ממוסד" וכו', אני חושב שההגנות הללו (כורח, צורך, צידוק וכו') חלות לגבי כל עבירה ולא רק לגבי רצח. אין לי מספיק הבנה בנושא, אבל אם זה מספיק חשוב אני יכול להתחיל ערך על הגנות פליליות.
אין המדובר ב"מוסריות" שכן המשפט אינו עוסק במוסר, אלא בשאלה מה נחשב "רצח" מבחינה טכנית.
הבעיה היא שהמדובר בערך שעבדו עליו כמה אנשים, ושחלקים שונים ממנו נכתבו בזמנים שונים. ייתכן שצריך לאחד את הסגנון ואת הנושאים, ואולי לפצל לכמה ערכים.
אלמוג
thread_title: הוספת הגדרה משפטית

message: הסרתי את הסעיף שזו כותרתו, וזה היה תוכנו:
replies: text: ישנם אנשים, בעיקר צמחונים ופעילי זכויות בעלי חיים, שמגדירים כ"רצח" המתת כל בעל חיים על-ידי אדם לצורך מסחרי (בשר, פרווה) או רפואי (ניסויים בבעלי חיים), אך אף מערכת משפטית לא מתייחסת לדבר כאל רצח של אדם. עם זאת יש מדינות, כולל ישראל, שבהן סוגים מסויימים של יחס אכזרי לבעל-חיים, כולל המתה בתנאים מסויימים, נחשבים לעבירה.
מידע מסוג זה מקומו בוויקימילון, יחד עם שימושים נוספים של המילה "רצח", כגון "עייף רצח" או "העריכה הזו רצחה את המאמר" וגם "דבריך הם פשוט רצח בדם קר". בערך אנציקלופדי יש להתמקד במשמעות העיקרית. דוד שי 08:59, 19 אפריל 2006 (IDT)

text: היתה לי תחושה שזה יקרה. בגלל זה שמתי את זה בסוף והשתדלתי לנסח משפט מאוזן. (יש לי בנושא הזה גם דעה שאני לא מסתיר.)

text: תסכים איתי שיש הבדל מהותי בין "עייף רצח" שזו סתם אימרה לבין שחיטת בעל חיים שאין מחלוקת על כך שיש בה לקיחת חיים (אלא אם כן אתה השר לשעבר ישראל כץ). וזו עובדה שיש הרבה אנשים שקוראים לזה רצח. אז כתבתי שיש הרבה אנשים, אבל אין לזה הכרה משפטית. אבל למה להתעלם מהעניין לגמרי? אם זה מוזכר במאמר על זכויות בעלי חיים, למה שלא יהיה מוזכר גם פה?

text: בנוסף - סביב הגדרות משפטיות של רצח היו ויכוחים משפטיים. אולי לא על בעלי חיים, אבל כן על נושא ההפלות למשל, וזה לא מוזכר פה בכלל.--אמיר א. אהרוני 12:25, 19 אפריל 2006 (IDT)
thread_title: המתת בעל חיים כרצח

message: איך בני אדם מסוגלים לרצוח ילדים בכוונה תחילה?
thread_title:  מישהו יכול להסביר לי 

message: או האם זה משהו מוחי, חומר שחסר או מופרש יותר מדי?
מישהו יודע?
replies: text: תשובה קצרה: אם אתה מאמין בבחירה חופשית אז לכולם יש יכולת לבחור לרצון או לא לרצוח. אם אתה מאמין שהכל נקבע מראש, אז כנראה שלא. DGtal 19:22, 4 יולי 2006 (IDT)
thread_title:  יש לי שאלה. האם לכל בנאדם יש את הפונטציאל לרצוח? 

message: נתונים מספריים.
כמה מקרי רצח בישראל בשנה?
בעולם?
באמריקה?
בארצות ערב?
thread_title:  צריך להוסיף..... 

message: ישנם קרוב 20 סוגים שונים של הגדרות רצח משפטיות. יש התנקשות, רצח קטינים, רצח בהסכמה, חוזה לרצח, רצח עבריין, רצח על רקע כבוד המשפחה, וכו'.
הערך המופיע כאן מכיל רק מספר הגדרות רצח מצומצם. אני רוצה להביא את הערך הזה לרמה מקצועית, כמו שהוא מופיע בויקיפדיה האנגלית.אני מבקש שתיתנו לי לגמור לתייק את כל הגדרות הרצח לפי סדר, ואל תמחקו אותם כל דקה.
--Yinon.bitton 18:34, 31 ביולי 2007 (IDT)
replies: text: שים תבנית  בראש הערך, ואז לא יפריעו לך. עידו 18:39, 31 ביולי 2007 (IDT)
replies: text: : העריכות שבוצעו שגויות, אם עובדתית ואם משפטית, ללא כל סימוכין, ולצערי לוקות גם בשגיאות דיקדוקיות ותחביריות. נאלצתי לשחזר. ביקשתי מהמשתמש בדף המשתמש שלו שיפסיק לערוך את הערך. קילגור טראוט*הצטרפו למיזם המדינות* 12:02, 1 באוגוסט 2007 (IDT)
thread_title:  הערך על רצח לוקה בחסר. 

message: הגרף שהוצג כאן היה בפירוש לא נכון. הוא השווה את מספר מקרי הרצח במדינה מסויימת (= ישראל) למספר נסיונות הרצח במדינות אחרות (= שאר מדינות אירופה) והנתון של הולנד היה על פניו מומצא לחלוטין. נתונים על הולנד אפשר לראות ב http://www.cbs.nl/NR/rdonlyres/3C60B3E9-09E0-491F-87F2-99B8E54936A1/0/2004a3pub.pdf ועל ישראל אפשר לראות ב http://www.cbs.gov.il/shnaton59/st11_03.pdf ובכלל על כל העולם אפשר לראות ב http://www.unodc.org/pdf/research/9th_survey/CTS9ByIndicatorExtract.pdf ועוד נתונים אפשר לראות בערך האנגלי
thread_title:  הסבר למה הורדתי את הגרף 

message: עודדי, למה הורדת את מה שהוספתי? זה היה רלונטי, לא? שונרא - שיחה 08:37, 5 בנובמבר 2009 (IST)
replies: text: לא. מעט מאוד הצעות מבשילות לידי חוק, איננו מדווחים על כל אמירה או הצעה. ‏odedee • שיחה 09:31, 5 בנובמבר 2009 (IST)
thread_title:  רצח משפחת אושרנקו 

message: המונופול להכריע על כך אינו צריך להיות מצוי בידי בית המשפט אלא בצו מצפונו של כל אדם. איש השלג - שיחה 15:11, 17 במאי 2011 (IDT)
כמובן שרצח מתייחס לכל יצור חי, ביצעתי תיקון בדף המקור אך הוא הוסר ואיני מבין מדוע?
replies: text: אני לא יודע מדוע "רצח מתייחס לכל יצור חי", ואני מתנגד לעריכתך. אם זה היה המצב - הרי שכולנו רוצחים על בסיס יומיומי, שהרי מיקרואורגניזם הם יצורים חיים. Botend - שיחה 01:42, 13 באוקטובר 2014 (IDT)
בניגוד לדברי Botend אנחנו לא "רוצחים" חיידקים, כי חסרה כוונה תחילה. אבל בהרג של בעלי חיים, אם יש כוונה תחילה הרי זה רצח. המונח 'רצח' אכן תלוי במצפונו של כל אדם, ובעוד שיש הרואים ב'רצח' רק המתה של אדם בידי אדם, בהחלט לא מעט דוברי עברית, ואני ביניהם, רואים ברצח המתה בכוונה תחילה של יצור חי כנגד רצונו, בידי אדם. יש שיראו במקרה של הריגת כלב באלימות רק "הריגה" (אותה מילה שמשתמשים בה להמתה בטעות, בתאונה), ויש שיראו בכך רצח. לדעתי חובה (!) לשקף את המחלוקת הזו בתוך הערך. זה לא רק עניין לויקימילון, זה קריטי להבנת הערך, כי זה מופיע ממש בתחילתו. אני לא אומר שצריך להגדיר מחדש מה זה רצח, אבל בוודאי כן לציין את המחלוקת. אני מבין את הרגישות החברתית והאישית, כי אם כלב נרצח, אז למה לא תרנגולת נרצחת, ואף אחד מאיתנו לא רוצה לראות בעצמו 'רוצח'. אז המינימום כאמור זה להחזיר את העריכה של Nirkuner, שהגדרת המערך שנויה במחלוקת. תודה 
מודנקון - שיחה 17:34, 14 באוקטובר 2020 (IDT)
thread_title:  האם רצח מתייחס רק לבני אדם? 

message: נכונה, נאה ומדוייקת. תודה! פומפריפוזה - שיחה 06:09, 15 ביוני 2011 (IDT)
תודה לך. אני התאכזבי לראות במקרה לחלוטין שהערך על רצח בדין הפלילי היה שגוי מיסודו ומטעה במיוחד את מי שאינו מכיר את החוק. למי שלא שם לב, הערך הקודם התייחס רק לסעיף אחד קטן בחוק העונשין העוסק ב"רצח בכוונה תחילה", והתעלם לחלוטין מקיומם של שלושה סעיפים נוספים, שלפחות אחד לא פחות מהותי ממנו ("רצח במזיד"). נוצר הרושם (המוטעה) כי הרשעה ברצח דורשת בהכרח כוונה תחילה להמית, מה שלחלוטין איננו נכון. למען האמת, ההתרעמות שלי מקורה בעובדה שלאחרונה הועמדו לדין מבצעי הלינץ' בחוף הים באשמה של "רצח בכוונה תחילה" וזוכו מאשמה זו מאחר שלא היה ניתן להוכיח כוונה תחילה (הורשעו בהריגה). אילו היתה מאשימה אותם התביעה ב"רצח במזיד" כמי שגרמו למותו תוך ביצוע עבירה אחרת (תקיפה, לינץ') לפי "הלכת יגאל עמיר" אותה ציטטתי מפי כבוד השופט אדמונד לוי, מצב הדברים המשפטי היה אחר לחלוטין. לצערי זה לא נעשה, ובית המשפט בכלל לא דן באפשרות הזאת. התרעומת שלי גדולה במיוחד מאחר שכל מה שהיה דרוש הוא להוסיף סעיף נוסף לכתב האישום (ממש כך!), ולא שום עבודה חקירתית נוספת. מחדל של ממש. כמובן, כתבתי גם שישנה אסכולה נוספת שכן דורשת הפרדה בין שתי העברות, אך לעניות דעתי מפאת חשיבותו של משפט יגאל עמיר על ההלכות המשפטיות, חשוב מאוד לציין אפשרות זאת. בלי שום קשר למקרה הנ"ל, היה צריך לתאר את כל סעיפי הרצח ולא לצמצם את הערך רק ל"רצח בכוונה תחילה". אשמח אם יעשה לתוספות ויקיזציה נוספת. בברכה.--79.176.41.155 06:38, 15 ביוני 2011 (IDT)
thread_title: תוספת האלמוני מהיום

message: לקביעה שבספרטה נהגו לרצוח תינוקות חלשים, או שבחברות מסוימות נוהגים לרצוח תינוקות - בנות?
בנוסף מה לגבי דיון בשאלה, האם הפלה היא רצח. Tamarnet - שיחה 15:49, 7 באוקטובר 2012 (IST)
replies: text: אם אני זוכר נכון המקור לרצח תינוקות בספרטה הוא טקיטוס. לגבי רצח תינוקות ממין נקבה - זה מופיע, יחד עם הרבה מאד מקורות בנושא רצח תינוקות, בספרו של מילר Hardness of Heart / Hardness of Life: The Stain of Human Infanticide. אני מזהיר אותך שזה ספר קשה מאד לקריאה לאדם עם לב. הפיקנופודיה טובה ממך! אילן שמעוני,  - שיחה 18:38, 7 באוקטובר 2012 (IST)
thread_title:  אפשר לדעת מה האסמכתא 

message: מה פירוש "היעדר קינטור"?
replies: text: קינטור משמעו להתגרות באדם, כך שהכוונה היא להימנעות מלהתגרות במישהו. בברכה, ‏Lionster‏ • שיחה 05:52, 2 ביולי 2013 (IDT)
thread_title:  ביטוי בערך שאינו מובן לי 

message: מידע מענייו 87.69.124.90 20:16, 13 באוקטובר 2013 (IDT)
thread_title:  משוב מ-12 באוקטובר 2013 

message: בערך מופיעה ההגדרה בכוונה תחילה כהגדרה כללית לרצח. זה סותר בעיניי אפילו את המוגדר בתנך (דין 'רוצח בשגגה') היות והדגש הפילוסופי בהבדל בין רצח להרג הוא בהיותו לא מוסרי, נראה לי שצריך לציין זאת בראש הערך. Ariavi55 - שיחה 22:39, 12 במאי 2020 (IDT)
thread_title:  הצעה לתיקון- ההגדרה המילונית לרצח 

message: בפסקה שמתארת את רצח הנשים על ידי בני משפחותיהן כתוב בזאת הלשון: 
"רצח נשים על–ידי בני משפחותיהן הוא מעשה רצח של נשים שביצעו מעשה המערער על שליטת אב המשפחה או גברי המשפחה באותן נשים אשר נעשה לרוב בדת המוסלמית". 
אכן, אולי, רוב מקרי הרצח על רקע כבוד המשפחה מתבצעים על ידי רוצחים בני הדת המוסלמית. עם זאת, מי שקורא את המשפט באופן בו נוסח עלול להבין כי הרצח מתבצע מכוח עקרונות הדת המוסלמית, דבר שאינו נכון בעליל. 
במקום לכתוב "...אשר נעשה לרוב בדת המוסלמית" יש לכתוב נעשה לרוב על ידי אנשים שמגדירים את עצמם כמוסלמים או כל משפט אחר לראות עיניכם אשר ממנו לא יובן כי הרצח הוא מכוח עקרונות הדת.
בכבוד רב 
עוה"ד רואד. מ סואעד
replies: text: תיקנתי ככל יכולתי את הפסקה האמורה. גילגמש • שיחה 09:32, 20 ביוני 2020 (IDT)
thread_title: העברה מדיווח על טעויות

message: האם על כל מקרה רצח ראוי שייכתב ערך בויקיפדיה? אם לא, אז על אילו מקרים כן ועל אילו מקרים לא?
האם על כל פרשת רצח ראוי שייכתב ערך בויקיפדיה? מהי בכלל "פרשת רצח"? מה הופך "מקרה רצח" ל-"פרשת רצח"? יוניון ג'ק - שיחה 13:14, 5 בנובמבר 2021 (IST)
replies: text: אני חושב שזה תלוי התהודה הציבורית שגרם הרצח. למשל הרצח של תאיר ראדה לעומת מקרה הרצח האחרון עד עתה בחברה הערבית. ס.ג'יבלי - שיחה - הצטרפו למיזם סין 15:31, 5 בנובמבר 2021 (IST)
replies: text: ::מי קובע מהי "תהודה ציבורית"? אם קובעים זאת, למשל, על סמך מספר הדיווחים בתקשורת - אז יש כאן בעייה. כי שיקולי העריכה של מהדורות החדשות אינן זהות לשיקולי העריכה של אנציקלופדיה. יוניון ג'ק - שיחה 16:36, 5 בנובמבר 2021 (IST)

text: :זכור לי שהיה ניסיון (לא מוצלח) לכתוב מדיניות על זה. PRIDE! - שיחה 15:33, 5 בנובמבר 2021 (IST)

text: :מהחיפוש שלי במרתפי המזנון, מצאת רק דיון קצרצר בוק:מזנון/ארכיון 402 ס.ג'יבלי - שיחה - הצטרפו למיזם סין 15:43, 5 בנובמבר 2021 (IST)
replies: text: ::לא כזה דיון קצר. התחיל בדיון זה, והמשיך לדיון המאוד מקיף הזה. Dovno - שיחה 18:19, 5 בנובמבר 2021 (IST)

text: על כל רצח יש לכתוב בויקיפדיה החל מרצח רבין, המשך ברצח ארלוזורוב, ועד רצח סוחר יהלומים במהלך שוד שהשתבש Nirvadel - שיחה 18:30, 5 בנובמבר 2021 (IST)
replies: text: :אבל אז זה יתן לכל ערך של רצח לעבור בקלות. נגיד והיה רצח, האם רצח הוא הנסיבה שצריך להביא את חשיבותו של ערך? אני בספק. אם היה עוד משהו חוץ מהרצח, אז היינו אולי מדברים על יותר חשיבות לערך, מאשר פרטים קטנים על רצח, שכנראה אין לו חשיבות. PRIDE! - שיחה 18:45, 5 בנובמבר 2021 (IST)

text: :מכיוון שאנחנו הרי לא ויקיפדיה של ישראל המודרנית, לאמירה כזו השלכות רחבות. האם כל רצח מכל תקופה ומכל מדינה - מצדיק ערך, לא משנה מה הרצח? אם 3,000 אנשים נרצחו כבודדים בסוריה בשנים האחרונות (נוסף על המונים שנרצחו יותר "בסיטונאות"), לא עדיף לאגד את כל מקרי הרצח לערך-על שיתייחס לתופעה הנרחבת? אם כנופיות סמים בקולומביה רוצחים אחד את השני באלפים כבר עשרות שנים, האם נקדיש ערך לכל מקרה ומקרה, ולא נעסוק בזה בערך הכללי של כנופיות הסמים, או בערך מורחב של הפרק העוסק באלימות שם? ועל אותו משקל - אם בישראל היו (ממציא מספרים) 80 מקרי רצח בחברה הערבית, או 400 בין כנופיות פשע בישראל, או 30 בין עובדים זרים, או 200 כחלק מתעשיית הזנות והסחר בנשים - האם לא עדיף להקדיש ערכים (או פרקים) לתופעה עצמה, ולא להקדיש ערך לכל מקרה נפרד? איש השום (HaShumai) - כתבו לי הודעה - מחשבות על ייעול מחלוקות 23:10, 5 בנובמבר 2021 (IST)
replies: text: ::על מרבית מעשי הרצח אין לכתוב בוויקיפדיה. כאשר יש ערך על הנרצח, בדרך כלל ייכתבו בערך משפטים מעטים על נסיבות הירצחו. רק במקרים נדירים הרצח הוא הנימוק לכתיבת הערך (על האדם או על פרשת רציחתו). דוד שי - שיחה 19:21, 7 בנובמבר 2021 (IST)
replies: text: :::אני  העמדה המרחיבה שהביע Nirvadel למעלה. יואב ר. - שיחה - נופי חלונות 10 20:33, 7 בנובמבר 2021 (IST)

text: :אם יש לכתוב על כל רצח, אז ראוי תחילה לכתוב 6 מיליון ערכים על היהודים שנרצחו בשואה. 87.69.242.88 17:51, 9 בנובמבר 2021 (IST)
thread_title:  מקרי רצח, פרשיות רצח